Kolovrat
<s>Kolovrat (sintagma od kolo + vrat  = vrtiti) ili čekrk, vitlić, je stara drvena mašina za predenje (pretvaranje vlakana 
vune, lana, kudelje i pamuka u niti pređe), koji je zamijenio raniju metodu predenja preslicom i vretenom.</s>

<s>Karakteristike</s>

<s>Najstarija verzija kolovrata bila je vrlo jednostavna, to je u suštini bilo fiksirano drveno kolo, koje se polako okretalo desnom 
rukom, dok se lijevom odmatalo niti vlakna sa preslice, koja je također vertikalno bila fiksirana na istu podlogu.</s><s>Niti sa kola su na kraju namatane na vreteno.</s>

<s>Iako nije bio savršen, on je omogućio mehaničko ubrzanje procesa predenja, jer se pomoću kola dobijala ravnomjernija pređa.</s>

<s>Historija</s>

<s>Kolovrat je najvjerojatnije razvijen u Indiji, iako se nezna točno - gdje, jer su mu korijeni mutni.</s><s>Do Evrope je dospio preko Bliskog istoka tokom srednjeg vijeka.</s>

<s>Prvi kolovrat dokumentiran je u Veneciji - 1224., u Bologni 1256., a nakon tog u Parizu 1268. i njemačkom 
Speyeru 1280.</s>

<s>Početkom 16. vijeka kolovrat je u Evropi unapređen, kad mu je dodano sasko kolo sa pedalom, pa se kolo odtad moglo nogom brže okretati, a ne rukom koja je oslobođena za druge radnje.</s><s>Druga inovacija u saskom kolu bio je kalem umjesto vretena na koji su se niti pređe kontinuirano namatale.</s>

<s>Značajno poboljšanje razboja, koje se dogodilo u Velikoj Britaniji tokom 18. vijeka, izazvalo je i potražnju za bržim mehaničkim predenjem, pa je nakon tog napravljen čitav niz izuma koji su pretvorili kolovrat u jednu od prvih mašina industrijske revolucije.</s>

<s>I pored toga što se kolovrat brzo širio Evropom, on nije posve istisnuo ručno predenje, u Hrvatskoj se počeo primjenjivati u posljednjim dekadama 19. vijeka.</s>

<s>Izvori</s>

<s>Vanjske veze</s>

<s>Spinning wheel na portalu Encyclopædia Britannica</s>

<s>Predenje
Tekstil</s>

